钦定古今图书集成/明伦汇编/宫闱典/第108卷 > 虞引
## 钦定古今图书集成/明伦汇编/宫闱典/第108卷 > 虞引

按《晋书虞豫传》：“豫子引，敬后弟也。初拜散骑常侍，迁
步兵校尉。太宁末，追赠豫官，以引袭侯爵，转右卫将
军，与南顿王宗俱为明帝所昵，并典禁兵。及帝不豫，
宗以阴谋发觉，事连引，帝隐忍不问。徙引为宗正卿，
加散骑常侍。咸和二年，宗伏诛，左迁引为桂阳太守秩中二千石，频徙琅邪、庐陵太守。咸康元年卒，追赠”
卫将军，加散骑常侍。子洪袭爵。